בבחירות לראשות העירייה התמודדו כחמישה מועמדים: ראש העיר מטעם הליכוד ז’קי לוי, מועמד קדימה מרדכי יצחק, מועמד ש"ס שמעון נגר והמועמדים העצמאיים אפרים כהן ורפאל בן שטרית. לוי ניצח בבחירות עם כ-47% מהקולות. בן שטרית קיבל כ-24%, יצחק-11%, נגר וכהן-9% לכל אחד. מועצת העיר הורכבה מסיעות הליכוד (4 מושבים), "חנוך לנער" (3) ותנועת בית שאן החדשה (2). שאר הסיעות (מפד"ל, קדימה, "ביחד" וש״ס קיבלו כמושב אחד.
דימונה.
בדימונה התמודד ראש העיר המכהן מטעם ישראל ביתנו מאיר כהן מול ניסים פרץ מהעבודה ובני ביטון מהליכוד. כהן ניצח עוד בסיבוב הראשון עם כ-61% לעומת פרץ (25%) וביטון (14%).
הרכב מועצת העיר:
חולון.
בחולון ניצח ראש העיר המכהן מטעם מפלגת העבודה מוטי ששון עם כ-75% מקולות הבוחרים. רשימתו זכתה בכ-10 מתוך 23 מושבי מועצת העיר. שער הסיעות היו ש"ס (5), "מצטיינים בחינוך", הליכוד, ישראל ביתנו ו"רשימת עמוס ירושלמי" (2). רשימת חולון אחת ורשימתו של אילן לוי קיבלו מושב אחד לכל רשימה.
חיפה.
בבחירות אלו המועמדים המרכזיים היו ראש העיר המכהן יונה יהב וניצב בדימוס יעקב בורובסקי. לאחר קרב צמוד, יהב ניצח והמשיך לכהונה שנייה (47% לעומת 37%).
הרכב מועצת העיר:
לאחר הבחירות רוב הסיעות הצטרפו לקואליציה של יהב, מלבד חד"ש, בל"ד, שינוי, מהפך בחיפה והירוקים.
ירושלים.
בירושלים התחרו כארבעה מועמדים: המועמד העצמאי ניר ברקת (שהפסיד בבחירות 2003), מועמד יהדות התורה מאיר פרוש, ארקדי גאידמק מטעם מפלגת צדק חברתי ומועמד עלה ירוק דן בירון. בסופו של דבר ברקת ניצח עם כ-53% מהקולות, לעומת פרוש (42%), גאידמק (3.5%) ובירון (0.5%). מפלגות צדק חברתי, עלה ירוק והירוקים לא עברו את אחוז החסימה.
אחוז ההצבעה בבחירות עמד על כ-43.
הרכב מועצת העיר הנבחרת:
פתח תקווה.
בבחירות אלו התמודדו ראש העיר איציק אוחיון, אורי אהד, גנאדי בורשובסקי (ישראל ביתנו), חיים בשארי (הליכוד) וחיים כהן (רשימה עצמאית). בסופו של דבר, אוחיון ניצח בפעם השלישית (ראש העיר הראשון בעיר המגיע להישג זה) וזכה ל-55%, אהד זכה ל-29%, בורשובסקי זכה לכ-8%, בשארי זכה לכ-3%, וכהן זכה גם הוא לכ-3%.
הרכב מועצת העיר הנבחרת:
ראשון לציון.
לאחר מרוץ צמוד, הצליח דב צור לנצח את ראש העיר המכהן מאיר ניצן ברוב של כ-52% אל מול 48%. לאחר פרסום התוצאות ניצן פרסם כי הוא פורש מהחיים הפוליטיים (בסופו של דבר הוא כיהן כראש הוועדה הקרואה בלוד).
הרכב המועצה הנבחרת:
גיל, יהדות התורה ומרצ לא עברו את אחוז החסימה.
רמת גן.
המועמדים הבולטים בעיר היו וישראל זינגר וראש העיר המכהן צבי בר. בבחירות עצמן בר ניצח עם כ-56% לעומת 25% שהצביעו לזינגר. הרכב המועצה הנבחרת:
תל אביב.
המועמדים הבולטים בבחירות אלו היו ראש העיר המכהן מטעם סיעת "תל אביב-יפו" רון חולדאי, מול מועמד "עיר לכולנו" וחבר הכנסת דב חנין. בסופו של דבר חולדאי ניצח עם 51% מהמצביעים, לעומת 34% שהצביעו לחנין. מועמד הירוקים פאר ויסנר קיבל כ-4%. לאחר הבחירות חנין החליט להישאר בתפקידו כחבר כנסת ולא לכהן במועצת העיר.
בבחירות היו זכאים להצביע כ-315,000 תושבים שמתוכם הצביעו כ-35.5%.
הרכב מועצת העיר הנבחרת:
קואליציית חולדאי (21 חברים)
אופוזיציה (10 חברים)
אנדרה 3000
אנדרה לורן בנג'מין (באנגלית: André Lauren Benjamin; נולד ב-27 במאי 1975), הידוע בשם הבמה אנדרה 3000 (André 3000), הוא ראפר, זמר-יוצר, שחקן, מפיק מוזיקלי, רקדן ויזם אמריקאי. ידוע בעיקר כחבר הרכב ההיפ הופ אאוטקאסט, לצד הראפר אנטוואן "ביג בוי" פאטון.
ביוגרפיה.
בנג'מין נולד באטלנטה, ג'ורג'יה. בנם היחיד של שרון בנג'מין-הודו (נפטרה ב-2013), אם חד הורית שמכרה נדל"ן, ולורנס הארווי ווקר (נפטר ב-2014), סוכן אוספים. כשגדל באטלנטה, איסט פוינט ובוקהד, למד בנג'מין בבית הספר היסודי שרה סמית', חטיבת הביניים סאטון, בית הספר התיכון נורת'סייד ותיכון טרי-סיטיס.
בנג'מין פגש את הראפר ביג בוי כשלמדו בתיכון. השניים איחדו כוחות כהרכב ההיפ הופ אאוטקאסט בשנת 1992 וחתמו בחברת "לה-פייס רקורדס". בשנת 1994 הוציאו את אלבום הבכורה שלהם, "Southernplayalisticadillacmuzik", שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. לאחר מכן, הוציא הצמד את האלבומים "ATLiens" בשנת 1996 ו-"Aquemini" בשנת 1998 ופיתח את הצליל שלו, התנסה במגוון סגנונות וזכה להצלחה מסחרית. בשנת 2000 הוציא הצמד את האלבום "Stankonia", שכלל את הסינגלים "Ms. Jackson" ו-"B.O.B", והגיע למקום השני במצעד הבילבורד 200. האלבום זכה בפרס גראמי לאלבום הראפ הטוב ביותר והשיר "Ms. Jackson" זכה בפרס גראמי לביצוע הראפ הטוב ביותר של צמד/להקה.
בשנת 2003 יצא אלבומם הכפול של אאוטקאסט, "Speakerboxxx/The Love Below", המורכב משני אלבומי סולו של ביג בוי ואנדרה בהתאמה, כשחלקו של אנדרה נקרא "The Love Below". מתוך האלבום יצא הסינגל "Hey Ya!" של אנדרה שהגיע למקום הראשון במצעד הבילבורד הוט 100. האלבום עצמו זכה להצלחה רבה, תוך שהגיע למקום הראשון במצעד הבילבורד 200 וזכה בפרס גראמי לאלבום השנה.
כשחקן, בנג'מין הופיע בכמה סרטים וסדרות טלוויזיה, בהם Families, המגן, בי קול, אקדח, מקצוען סוג ב', ארבעה אחים ובתפקיד הראשי בסרט "בקצב פראי" משנת 2006, ובתפקיד הראשי של ג'ימי הנדריקס בסרט All Is by My Side.
בנוסף למוזיקה ומשחק, הוא היה גם יזם ודוגל בזכויות בעלי חיים. באביב 2008 השיק קו בגדים בשם בנג'נמין ביקסבי. הוא ידוע גם בעבדותו בסדרת האנימציה של ערוץ Cartoon Network, Class of 3000, ששודרה בין השנים 2006–2008.
חיים אישיים.
בשנת 1995 החל לנהל זוגיות עם הזמרת אריקה באדו ולשניים נולד בן. הזוג נפרד ב-1999.
בשנת 2004, לצד אליסיה סילברסטון, נבחר בנג'מין על ידי אנשים למען יחס מוסרי לבעלי חיים (PETA) לתואר "סלבריטאי הצמחונות הכי סקסי בעולם". בנג'מין היה טבעוני במשך חמש עשרה שנים, אך בשנת 2014 ויתר על אורח חיים זה.
רוברט אדרהולט
רוברט בראון אדרהולט (באנגלית: Robert Brown Aderholt; נולד ב-22 ביולי 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת אלבמה. אדרהולט, שמרן חברתי מהמפלגה הרפובליקנית, היה בעבר חבר בשדולת תנועת מסיבת התה בקונגרס.
ביוגרפיה.
אדרהולט נולד בהייליוויל (Haleyville) שבאלבמה, בנם של מרי פרנסס בראון ובובי ריי אדרלהולט. אביו של אדרהולט, כומר במשרה חלקית בקבוצה קטנה של כנסייה קהילתית (Congregational Church) בצפון-מערב אלבמה, היה שופט מדינתי במשך למעלה משלושים שנה. אדרהולט למד באוניברסיטת צפון אלבמה ואז במכללת ברמינגהאם–דרום בה סיים את לימודיו הגבוהים. כסטודנט היה חבר באחווה "מסדר קאפה אלפא". אדרולהט קיבל תואר שני במשפטים מבית הספר למשפטים קמברלנד של אוניברסיטת סמפורד ועסק בעריכת דין לאחר תום לימודיו.
בשנת 1992 מונה אדרהולט לשופט העירוני של הייליוויל. באותה שנה הוא היה ציר בכינוס הוועדה הרפובליקנית הלאומית לקראת הבחירות לנשיאות באותה השנה. ב-1995 התמנה לעוזרו הבכיר של מושל אלבמה פוב ג'יימס . שנה אחר כך, במהלך 1996, זכה בבחירות המקדימות שנערכו במפלגה הרפובליקנית לייצוג מחוז הקונגרס הרביעי של אלבמה בבית הנבחרים של ארצות הברית, במקומו של טום בוויל שפרש מהחיים הפוליטיים.
כמועמד הרפובליקני, ניצב אדרולהט בפני אתגר ניכר נגד חבר הסנאט המדינתי בוב וילסון הבן, שכינה את עצמו דמוקרט "במסורת טום בוויל". היה זה מרוץ צמוד ביותר, שזכה לסיקור לאומי ותמיכה משמעותית מצד המפלגה הרפובליקנית. ניוט גינגריץ' ביקר באופן אישי במחוז הקונגרס בעיצומו של מסע הבחירות. אדרהולט זכה בו בקושי, ברוב של 50% מהקולות לעומ ת48%, והיה לרפובליקני השני שייצג מחוז זה מאז תקופת השיקום. הרפובליקני הראשון, ג'ים מרטין, נבחר לתפקיד במה שהיה אז מחוז הקונגרס השביעי במהלך הסחף הרפובליקני באלמה שוהביל בארי גולדווטר ב-1964. אדרולהט מעולם לא התמודד עם תחרות צמודה שכזו, ונבחר מחדש אחת לשנתיים מאז.
פערי הניצחון ההולכים וגוברים של אדרהולט במרוצת השנים שיקפו את המגמה הרפובליקנית במחוז הקונגרס הרביעי של אלבמה. על אף שלדמוקרטים רוב מבחינת רישום הבוחרים, אך הדמוקרטים במחוז שמרניים מאוד בסוגיות החברתיות, אפילו בסטנדרטים של אלבמה. בבית הנבחרים אדרהולט הפגין דפוס הצבעה שמרני. הוא מתנגד לנישואים של בני-זוג מאותו המין ותומך בזכות לשאת נשק, כמו גם בביטול חוק הגנת החולה וטיפול בר השגה. הוא גם מתנגד לקיצוץ בתקציב הביטחון הלאומי כדי לצמצם את החוב הלאומי של ארצות הברית. בשנת 2019 הציג אדרהולט הצעת חוק להעלאת הגיל המינימלי לרכישת טבק ל-21 שנה. לאחר ההסתערות על הקפיטול בינואר 2021, אמר אדרהולט שאמנם טראמפ "גמור" מבחינה פוליטית, אך אין הוא צריך לעמוד בפני הליך הדחה שני.
גרמניה באירוויזיון 2021
גרמניה השתתפה באירוויזיון 2021 ברוטרדם שבהולנד, בו ייצג אותה הזמר ינדריק זיגוורט.
רקע.